Norsk Brændselolje ble grunnlagt som aksjeselskap i Oslo i mai 1920, etter initiativ av skipsrederen og finansmannen Halfdan Wilhelmsen. I 1922 åpna selskapet et nybygd tankanlegg på Fagerstrand i Nesodden i Akershus fylke. Fra anlegget ble det solgt bensin, brenselolje (fyringsolje), dieselolje og solarolje. Virksomheten ble etter hvert utvida til å dekke hele landet.